EkBass/fiwiki-20250220-pages-articles huggingface dataset:
Sarkkilanjärvi (Ikaalinen)

Sarkkilanjärvi on Pirkanmaalla Ikaalisissa Sarkkilanjärven kaupunginosassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sarkkilanjärvi on osa Kyrösjärven lähialuetta. == Maantietoa == Järvi on 750 metriä pitkä, 300 metriä leveä ja sen pinta-ala on 21 hehtaaria. Sen etelä- ja itäranta on metsämaastoa ja pohjoisranta rajatuu peltomaihin. Luoteiskulmassa on 200×350 metriä laaja avosuo, johon on ruopattu laskuojaa varten kanava. Laskuoja on 800 metriä pitkä ja se laskee Kyrösjärveen Ikaalisten keskustan itäpuolelle. Sen rannoille on rakennettu toistakymmentä vapaa-ajan ja kiinteää asuntoa. Niille johtaa tiet sekä yhdystieltä 13139 että valtatieltä 3. Sarkkilanjärvi on hiljalleen päätymässä Ikaalisten keskustan kaavoitetun alueen sisälle. == Historiaa == Kyrösjärven vedenpintaa on laskettu 1800-luvulla muutaman metrin ja koska nykyään järvien vedenkorkeuksien ero on neljä metriä. Myös Sarkkilanjärveä on saatettu laskea hieman. Vuonna 1886 on jätetty järvenlaskusta hakemus. Järvenlaskun vaiheista ei kuitenkaan ole tietoa. == Paleobotaniikkaa == Jääkauden jälkeen Kyrösjärven vedenpinta oli kymmeniä metrejä korkeammalla. Silloin olivat Kyrösjärvi ja Sarkkilanjärvi samaan vesistöön ja kummankin pohjaan kertyi suuren vesistön sedimenttejä. Sarkkilanjärven sedimenttien kerrostumista on tutkittu ja tuloksista on voitu päätellä metsätyyppien muutokset tuhansien vuosien aikana. Järven sedimenttien vanhin radiohiiliajoitus on otettu rajakohdasta, missä mäntyvaltainen metsä vaihtui leppävaltaiseksi (kasvivyöhyke muuttui V→VI). Vahtuminen tapahtui ajoituksen mukaan kalibroimattomana 7980 ±250 BP. Tämä vastaa boreaalisen ilmastokauden vaihtumista atlanttiseen kauteen. Näihin aikoihin Suomen alueella vallitsi jääkauden jälkeinen lämpökausi. Seuraava nuorempi ajoitus 4620 ±180 BP otettiin kerroksesta, jossa kuusen siitepöly ilmaantui ensimmäisen kerran. Kuusi lisääntyi alueella ja vakiinnutti asemanssa kerroksessa, jonka ajoitus oli 4040 ±350 BP. Nämä ajoitukset osuvat subboreaaliseen ilmastokauteen. Lämpökausi viileni ja se näkyi yleisimpien kasvilajien vaihtuessa toisiksi lajeiksi. Ajoituksen mukaan 2440 ±120 BP katosivat jatkuvasti esiintyneiden pähkinäpensaiden, jalavien, tammien ja lehmusten siitepölyt, lisääntyivät männyn siitepölyt ja vähenivät koivun ja lepän siitepölyt (kasvivyöhykkeiden muutos VIII→IX). Tämä vastaa subboreaalisen ilmastokauden vaihtumista subatlanttiseen kauteen. == Lähteet == == Aiheesta muualla == * Sarkkilan alueen asukasyhdistys: Sarkkilanjärven uimarantaan ei koiria, 14.8.2014 Luokka:Kyrösjärven lähialue Luokka:Ikaalisten järvet Luokka:Sarkkilanjärvi
Jussi Haltia

Johannes (Jussi) Haltia (3. elokuuta 1897 Salmi - 31\. tammikuuta 1969 Helsinki) oli Korkeimman hallinto-oikeuden hallintoneuvos, joka toimi myös johtajana Kansaneläkelaitoksessa ja Valtion tapaturmavirastossa. Haltian vanhemmat olivat maanviljelijä Aleksanteri Haltia ja Matja Miihkinen ja puoliso vuodesta 1932 lääkäri ja hammaslääkäri Maila Metsäpelto (1900-1955). Hän tuli ylioppilaaksi Nurmeksen yhteiskoulusta ja siirtyi sitten työelämään mutta aloitti muutaman vuoden päästä oikeustieteen opinnot Helsingin yliopistossa, josta hän valmistui 1926. Lakitieteen lisensiaatti Haltiasta tuli 1945. Hän toimi 1930-luvun vaihteeseen Maalaiskuntien Liiton lakimiehenä. Korkeimman hallinto-oikeuden ylimääräiseksi virkamieheksi hän tuli 1931 ja sosiaaliministeriön nuoremmaksi hallitussihteeriksi 1936. Ministeriöstä hän siirtyi kahden vuoden päästä Valtion tapaturmaviraston johtajaksi ja syksyllä 1945 Lainvalmistelukuntaan, jossa hän toimi lainsäädäntöneuvoksena vuoteen 1950 asti, jolloin hän meni uudelleen työskentelemään Korkeimpaan hallinto- oikeuteen. Sen jäsen ja vakinainen hallintoneuvos Haltiasta tuli keväällä 1952, aina eläkkeelle siirtymiseensä saakka eli vuoteen 1967. Hän toimi kuitenkin 1950-luvun puolivälissä lyhyen aikaa johtajana Kansaneläkelaitoksessa. Samalla vuosikymmenellä Haltia työskenteli sivutoimisesti myös muun muassa sotavakuutuslautakunnan jäsenenä. Haltian lapsista Jyrki (s. 1933) seurasi isänsä uraa: hänestä tuli Helsingin hovioikeuden laamanni. Toinen poika Matti (s. 1939) taas seurasi äitinsä uraa: hänestä tuli neuropatologian professori. ==Lähteet== Luokka: Suomalaiset juristit Luokka: Suomalaiset tuomarit Luokka: Vuonna 1897 syntyneet Luokka: Vuonna 1969 kuolleet
Pankkitarkastusvirasto

Pankkitarkastusvirasto oli vuosina 1922–1993 valtion viranomainen Suomessa. Se oli valtiovarainministeriön alainen, ja sen tehtäviin kuuluu valvoa eri pankkien, hypoteekkiyhdistysten ja luotto-osakeyhtiöiden sekä pankkien vakuusrahastojen toimintaa. Se suoritti tarkastusta, ohjasi ja valvoi säästöpankki- ja osuuspankkitarkastuksen toimintaa. Lisäksi se kokosi tietoja pankkitilastoa varten.Facta 2001, WSOY 1985, 12. osa, palsta 525 Pankkitarkastusvirasto oli rahoitustarkastuksen edeltäjä. Rahoitustarkastus ja vakuutusvalvontavirasto yhdistyivät 1. tammikuuta 2009 yhdeksi virastoksi, jonka nimeksi tuli Finanssivalvonta (Fiva). ==Pääjohtajat (ylijohtaja)== * Jussi Linnamo 1970–1988Ptv toimintakertomus 1988 pdf * Jorma Aranko 1988–1996 == Lähteet == == Aiheesta muualla == *Toimintakertomukset Luokka:Suomen entiset viranomaiset ja keskusvirastot Luokka:Finanssialan valvontaviranomaiset
Vallovaara

Vallovaara on kylä ja samanniminen vaara Sallassa Lapin maakunnassa. Vallovaara sijaitsee Keminniemen alueella noin 14 kilometrin päässä Sallan kirkonkylästä. Vallovaaran päällä sijaitsee kota ja näkötorni. Sinne johtaa patikkareitti Jaurujärveltä. Vallovaaran kylä syntyi talvisodan jälkeen, kun menetetyn Kuolajärven kylän asukkaat asutettiin sinne. == Lähteet == ==Aiheesta muualla== * Sallan kunta - Vallovaara Luokka:Sallan kylät Luokka:Vaarat
Vuotostunturi

Vuotostunturi sijaitsee Sallan kunnassa Keminniemen alueella. Tunturi kohoaa 452 metrin korkeuteen. Sallan kirkonkylältä tunturille on matkaa noin 33 kilometriä linnuntietä. Laella on puutonta ja kivikkoista joten hyvät näkymät joka suuntaan. Tunturin länsipuolella kiemurtelee Vuotosoja ja laskee Vuotoslampeen. Luokka:Sallan tunturit
Myyrmäen suuralue

Myyrmäen suuralue on Vantaan kaupungin lounaisosan kattava suuralue. Se on Vantaan väkirikkain suuralue: vuoden 2023 lopussa suuralueella asui 60 536 henkeä. Vuoden 2013 lopussa alueella oli 22 497 työpaikkaa. Suuralueen väestöstä muuta kuin suomea, ruotsia tai saamea äidinkielenään puhuvien osuus oli vuoden 2020 lopussa 22,1 prosenttia, eli kolmanneksi eniten Vantaan suuralueista. Myyrmäen suuralue rajoittuu etelässä Helsinkiin ja lännessä Espooseen. Pohjoisessa naapurina on Kivistön ja idässä Aviapoliksen suuralue. Suuralueeseen ovat vuodesta 2007 kuuluneet seuraavat yksitoista kaupunginosaa: Alueen nro Nimi Väkiluku (31.12.2021) Pinta-ala (km²) Asukas- tiheys (1.1.2015; as./km²) Työpaikat (31.12.2013) 20 Askisto 12 Hämeenkylä 11 Hämevaara 16 Kaivoksela 10 Linnainen 17 Martinlaakso 15 Myyrmäki 26 Petikko 18 Vantaanlaakso 13 Vapaala 14 Varisto 1 Myyrmäen suuralue, yhteensä ==Palveluja suuralueella== Myyrmäen suuralueella sijaitsevia Vantaan kaupungin palveluja ovat esimerkiksi Myyrmäen, Pähkinärinteen ja Martinlaakson neuvolat, Myyrmäen ja Martinlaakson sosiaali- ja terveysasemat, Arkki- nuorisotila ja Pähkinärinteen nuorisotila, Vantaan taidemuseo Artsi, Myyrmäen päivätoimintakeskus. Alueella on Martinlaakson, Myyrmäen ja Pähkinärinteen kirjastot; lisäksi Vantaan kirjastoauto kulkee tarvittaessa seudulla (esimerkiksi Pähkinärinteen kirjaston korjausten aikana). Seudun kauppakeskuksista mainittakoon muun muassa Myyrmanni, Isomyyri, Myyrinpuhos, Louhelan ostoskeskus, Martinlaakson ostari, Pähkinärinteen ostoskeskukset ja Kaivokselan ostoskeskus. Ostoskeskusten ulkopuolisista ruokakaupoista tunnettuja ovat esimerkiksi Variston Herkkupähkinä (K-supermarket Vihdintien äärellä), Hämeenkylän K-supermarket sekä Kaivokselan Lidl ja S-market. Liikuntapaikoista keskeisimpiin lukeutuvat Myyrmäen urheilupuisto jalkapallostadioneineen, jalkapallohalleineen ja Vantaan Energia -areenoineen. Muita urheilutiloja ovat esimerkiksi Myyrmäen urheilutalo, Martinlaakson uimahalli sekä Martinlaakson urheilukenttä (pesäpallostadion). Suuralueen liikenneväylistä vilkkaimpia ovat Hämeenlinnanväylä, Vihdintie ja Kehä III sekä Kehärata, jonka läntisen osan asemista Myyrmäki, Louhela ja Martinlaakso sijaitsevat suuralueella. Liikenteen solmupisteistä keskeisiä ovat suurväylien ohella Myyrmäen ja Martinlaakson linja-autoasemat. ==Kuvia== File:Myyrmäentie 4 F-H.JPG|Tornitaloja Myyrmäessä. File:Juha Leiviskä, Myyrmäki Church, Vantaa, Finland, 1984.jpg|Myyrmäen kirkko. File:Martinlaakson ostari1.jpg|Martinlaakson ostoskeskus ja Martintorni. File:Linnaisten kartano2.jpg|Linnaisten kartano. File:Pyymosa2.jpg|Metsää Petikossa. ==Lähteet== ==Aiheesta muualla== * Tietoja Myyrmäen suuralueelta (2015, tiedostomuoto: .pptx eli Powerpoint) (vantaa.fi) *
Tikkurilan suuralue

Tikkurilan suuralue on yksi Vantaan kaupungin suuralueista. Se rajautuu etelässä Helsinkiin, idässä Hakunilan suuralueeseen, lännessä Aviapoliksen suuralueeseen ja pohjoisessa Koivukylän suuralueeseen. Tikkurilan suuralueella oli vuonna 2019 noin 44 311 asukasta. Työpaikkaomavaraisuus oli 112 prosenttia (vuoden 2013 lopun työpaikkatilaston mukaan). Suuralueeseen (2007-) kuuluu seuraavat kymmenen kaupunginosaa: Alueen nro Nimi Väkiluku (1.1.2019) Pinta-ala (km²) Asukas- tiheys (1.1.2015; as./km²) Työpaikat (31.12.2017) 66 Hakkila 69 Helsingin pitäjän kirkonkylä 60 Hiekkaharju 62 Jokiniemi 68 Koivuhaka 64 Kuninkaala 67 Ruskeasanta 65 Simonkylä 61 Tikkurila 63 Viertola 4 Tikkurilan suuralue, yhteensä Tikkurilan suuralueen liikenneyhteyksistä merkittävimmät ovat Kehä III, suuralueen länsirajan muodostava Tuusulanväylä ja itärajan muodostava Lahdenväylä, Suomen rautateiden päärata sekä osin myös vuonna 2015 avattu Kehärata. Suuralueella sijaitsevat Suomen vilkkaimpiin lukeutuva Tikkurilan rautatieasema ja pienempi Hiekkaharjun rautatieasema. Tikkurilan aseman matkakeskus on myös linja-autoliikenteen solmupiste. ==Kuvia== File:Heureka.jpg|Tiedekeskus Heureka. File:Tikkurilan asemasilta pohjoisesta 2015-01-07.jpg|Tikkurilan rautatieasema. File:Hiekkaharjun vesitorni+ parkkialue ja asuntoja - Simonkylä - Vantaa - m.jpg|Hiekkaharjun vesitorni. File:Vantaa church.jpg|Vantaan Pyhän Laurin kirkko. ==Lähteet== ==Aiheesta muualla== *
Helge Saarikoski

Helge Herman Saarikoski (17. kesäkuuta 1922 Nurmo – 26. maaliskuuta 2010 Seinäjoki) oli suomalainen kunnallisneuvos, poliitikko ja toimitusjohtaja. Kansakoulun käynyt Saarikoski valittiin kansanedustajaksi kokoomuksen ehdokaslistalta vuonna 1979 Vaasan läänin vaalipiiristä, ja uudestaan vuonna 1983. Saarikoski toimi eduskunnassa maa- ja metsätalousvaliokunnan jäsenenä. Hän toimi myös presidentin valitsijamiehenä vuonna 1982. Saarikoski toimi useissa johtaja- ja luottamustehtävissä Teuvan kunnan ja Suupohjan seutukunnan alueilla. Teuvan kunnanvaltuustossa hän istui vuodet 1954–1988. Saarikoski oli Suomen Metsästäjäliiton kunniajäsen. Hänelle myönnettiin kunnallisneuvoksen arvonimi vuonna 1984. Saarikosken isä oli maanviljelijä Herman Saarikoski ja äiti Sofia Keskinen. Hän avioitui vaimonsa Salmen kanssa vuodesta 1947, ja he saivat neljä lasta. Saarikoski toimi kotitilallaan maanviljelijänä vuoteen 1939 saakka. Liikkuvan poliisin poliisin palveluksessa hän toimi vuosien 1945−1947 välillä. Hänen sotilasarvonsa oli kersantti. == Lähteet == * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Teuvan kunnanvaltuutetut Luokka:Vaasan vaalipiiri Luokka:Suomalaiset poliisit Luokka:Vuonna 1922 syntyneet Luokka:Vuonna 2010 kuolleet
Esko Martikainen

Esko Martikainen (s. 11. kesäkuuta 1953 Polvijärvi) on suomalainen sähkömies ja dekkarikirjailija. Martikaisen vanhemmat olivat pienviljelijä Otto Martikainen ja siivoja Anna Hirvonen. Hän on asunut Kuopiossa vuodesta 1976 alkaen. Martikainen on harrastanut shakkia pitkään ja hän on 1-luokan shakinpelaaja. Martikaisen esikoisromaani Seulasten lapset sijoittui Kuopioon. Romaani oli syksyllä 1999 ehdokkaana kilpailtaessa Helsingin Sanomien parhaalle esikoisromaanille myönnettävästä palkinnosta.DekkariNetti : Esko MartikainenPohjoissavolaisen kaunokirjallisuuden bibliografia : Esko Martikainen == Teoksia == * Seulasten lapset : jännitysromaani. Otava 1999 == Lähteet == Luokka:Suomalaiset rikoskirjailijat Luokka:Vuonna 1953 syntyneet Luokka:Elävät henkilöt
Liisa Hilpelä

Liisa Sisko Hilpelä, o.s. Junni (s. 26. joulukuuta 1928 Sakkola) on suomalainen eläköitynyt lehtori ja poliitikko. Koulutukseltaan hän on filosofian maisteri. Hilpelä valittiin kansanedustajaksi kokoomuksen ehdokaslistalta vuonna 1983 Turun läänin eteläisestä vaalipiiristä, ja uudestaan vuonna 1987. Hän toimi eduskunnassa laki- ja talousvaliokunnan sekä lyhyen ajan ulkoasiainvaliokunnan jäsenenä. Hän toimi myös presidentin valitsijamiehenä vuosina 1982 ja 1988. Hilpelä työskenteli turkulaisen Luostarivuoren lukion ylimääräisenä ja myöhemmin vanhempana lehtorina vuodet 1956–1991. Hänellä oli myös useita luottamustehtäviä. Hilpelä istui Turun kaupunginvaltuustossa vuodet 1977–1991 ja kuului kaupunginhallitukseen vuodet 1977–1983. Hilpelän isä oli yliluutnantti August Junni ja äiti perheenemäntä Emma Martikainen. Hän avioitui miehensä Hannu Hilpelän (k. 1965) kanssa vuonna 1952 ja he saivat kaksi lasta. == Lähteet == * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Suomalaiset opettajat Luokka:Vuonna 1928 syntyneet Luokka:Elävät henkilöt
Herman Parland

Herman Nicolai Victor Parland (17. tammikuuta 1917 Viipuri – 12. kesäkuuta 2019 HelsinkiKuolinilmoitus. Helsingin Sanomat 16.6.2019, s. C 14.) oli suomalainen tekniikantutkija ja professori. Hän hoiti Tampereen teknillisen korkeakoulun rakennustekniikan professuuria vuosina 1971–1984. Hänen tutkimuskohteitaan olivat statiikan ääriarvoperiaatteet ja rakenteiden muototeoria.Facta 2001, osa 12, p. 578. WSOY 1985. Parland tuli ylioppilaaksi 1935 Grankulla samskolasta. Hän valmistui diplomi-insinööriksi 1941 ja tekniikan tohtoriksi 1968 Teknillisestä korkeakoulusta. Hän työskenteli Valtion teknillisen tutkimuslaitoksen rakennusteknillisen laboratorion assistenttina 1944–1950, betonilaboratorion tutkimusinsinöörinä 1950–1967 sekä Building Collegen opettajana Addis Abebassa 1958–1959. Hän oli Teknillisen korkeakoulun lujuusopin apulaisprofessori 1967–1971 ja Tampereen teknillisen korkeakoulun rakennusstatiikan professori vuosina 1971–1984.Kuka kukin on 1978, s. 700. Runeberg.org. Parlandin vanhemmat olivat Oswald Parland ja Maria Sesemann. Hänen puolisonsa oli vuodesta 1947 taidemaalari Birgitta Heidi Emilia Parland (1926–2018Kuolinilmoitus. Hufvudstadsbladet 25.2.2018, s. 45.), Rabbe Enckellin ja Heidi Runebergin tytär. Oscar Parland, Ralf Parland ja Henry Parland olivat Herman Parlandin veljiä, ja Vasili Sesemann oli heidän enonsa. Herman Parlandin elämää käsittelee Georg Grotenfeltin dokumenttielokuva Hermanfilmen (2012). == Lähteet == ==Aiheesta muualla== * * Professori Herman Parland 80 vuotias 17.1.1997. Rakenteiden Mekaniikka 1/1997. Rakenteiden Mekaniikan Seura, Tkk.fi Luokka:Suomalaiset insinöörit Luokka:Suomalaiset professorit Luokka:Tampereen teknillisen yliopiston professorit Luokka:Yli satavuotiaiksi eläneet suomalaiset Luokka:Vuonna 1917 syntyneet Luokka:Vuonna 2019 kuolleet
Orvokki Kauppila

Orvokki Sinikka Kauppila (28. joulukuuta 1929 Tampere – 12. maaliskuuta 2024 Tampere)Kuolinilmoitus. Aamulehti 14.4.2024, s. B17. oli suomalainen varatuomari, asianajaja ja poliitikko. Kauppila valittiin kansanedustajaksi kokoomuksen ehdokaslistalta vuonna 1970 Hämeen läänin pohjoisesta vaalipiiristä. Hän toimi eduskunnassa lakivaliokunnan jäsenenä. Hän toimi myös presidentin valitsijamiehenä vuonna 1968. Kauppila teki työuransa asianajajana. Vuosina 1966–1994 hän omisti itsensä mukaan nimetyn asianajotoimiston. Hän istui Tampereen kaupunginvaltuustossa vuodet 1965–1976 ja kuului kaupunginhallitukseen vuoden 1972. Kauppila toimi Varalan säätiön hallituksen puheenjohtajana vuodet 1984–1999. Kauppilan isä oli kiinteistövälittäjä Lauri Kauppila ja äiti Fanni Vähä-Antila. Hänet on haudattu vanhempiensa viereen Kalevankankaan hautausmaalle Tampereelle. == Lähteet == * ===Viitteet=== Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset asianajajat Luokka:Vuonna 1929 syntyneet Luokka:Vuonna 2024 kuolleet
Ruonajärvi

Ruonajärvi on noin viidentoista järven nimi Suomessa. Näihin kuuluvat muiden muassa: * Ruonajärvi, järvi Lismajoen valuma-alueella Kittilässä * Ruonajärvi, järvi Aakenusjoen valuma-alueella Kittilässä * Ruonajärvi, järvi Muoniossa * Ruonajärvi, järvi Ulvilassa Luokka:Järvien täsmennyssivut
Bidhya Devi Bhandari

Bidhya Devi Bhandari (; s. 19. kesäkuuta 1961 Mane Bhanjyang, Nepal) on nepalilainen poliitikko ja maan presidentti vuosina 2015–2023. Bhandari on maan ensimmäinen naispresidentti. Hän on Nepalin kommunistisen puolueen varapuheenjohtaja. Bhandari toimi puolustusministerinä vuosina 2009–2011. == Tausta ja yksityiselämä == Bhandari syntyi keskiluokkaiseen perheeseen vuonna 1961 Nepalin itäosissa. Hänen vanhampansa olivat nimeltään Ram Bahadur Pandey ja Mithila Pandey. Hänellä on neljä nuorempaa sisarusta.. Koulutukseltaan Bhandari on kandidaatti Tribhuvanin yliopistosta. Bhandari oli naimisissa tunnetun nepalilaisen kommunistijohtajan, Madan Bhandarin, kanssa. Parilla on kaksi lasta. Bhandari jäi leskeksi miehensä kuoltua vuonna 1993.. Hän jäi pois politiikasta mentyään naimisiin ja palasi kuvioihin miehensä kuoleman jälkeen. == Poliittinen ura == Bhandari liittyi kommunistisen puolueen nuorisojärjestöön vuonna 1980. Vuosina 2007–2015 hän toimi Koko Nepalin naistenliiton puheenjohtajana. Miehensä kuoleman jälkeen tämän vaalipiirissä Kathmandussa järjestettiin ylimääräiset vaalit parlamenttipaikan täyttämiseksi. Bhandari asettui ehdolle ja voitti nousten tällöin ensimmäistä kertaa parlamenttiin vuodeksi. Hän uusi paikkansa vuoden 1994 ja 1999 vaaleissa. Vuonna 1997 toimi lyhyen aikaa myös maansa ympäristöministerinä. Maaliskuussa 2018 hänet valittiin uudelleen toiselle kaudelle. Vuonna 2015 hänet oli valittu Nepalin ensimmäiseksi naispresidentiksi. Häntä tuki hallitseva kommunistipuolueiden mudostama liittouma ja vastaehdokasta tuki kongressipuolue. Valinnan suoritti valitsijakokous, jossa oli mukana maan parlametin ja aluehallintojen edustajia. Nepalin presidentin rooli on lähinnä seremoniallinen, mutta maan ensimmäinen naispresidentti on kuitenkin huomattavan arvovaltainen henkilö maassa. ==Lähteet== Luokka:Nepalin presidentit Luokka:Vuonna 1961 syntyneet Luokka:Elävät henkilöt
Torianiitti

Torianiitti on harvinainen toriumin oksidimineraali, joka sisältää toriumdioksidia (ThO2). Sitä löysi ensimmäisenä Ananda Coomaraswamy 1904, mutta hän luuli sitä uraniniitiksi. Ensimmäisenä sen tunnisti uudeksi mineraalilajiksi Wyndham R. Dunstan. Paitsi että se sisältää paljon toriumia; se sisältää myös uraanin, lantaanin, ceriumin, praseodyymin ja neodyymin oksideja. Myös jonkin verran heliumia esiintyy, koska torianiitti on radioaktiivinen. Se ei ole yhtä säteilevää kuin pikivälke, mutta sen säteilyltä on hankalampi suojautua, koska se emittoi suurienergisiä gammasäteitä. Torianiittia esiintyy varsinkin Sri Lankassa, missä se muodostaa pieniä, painavia, mustia kuutiollisia kiteitä. Tyypilliset kiteet ovat kooltaan 1,5 cm. Vielä suurempia, jopa 6 cm, on löytynyt Madagaskarilta.Handbook of Mineralogy Vaikka torianiitissa on enimmillään 12 % toriumdioksidia, sillä ei ole juuri kaupallista merkitystä johtuen mineraalin harvinaisuudesta ja toriumin ylitarjonnasta. Torianiitista voitaisiin eristää myös harvinaisia maametalleja. == Lähteet == Luokka:Oksidimineraalit Luokka:Toriummineraalit Luokka:Uraanimineraalit
Murros (mineralogia)

Murros on mineralogian termi, joka kuvaa kivilajin halkeamispintaa. Kaikilla mineraaleilla ei ole lohkosuuntia lainkaan. Tällöin on lohkopinta nimeltään murros. Murrospinnat voivat olla tasomaisia, epätasaisia tai simpukkamaisia. Simpukkamainen on murros, jossa mineraali murtuu jättäen pintaan symmetrisiä, simpukan reunan tapaan kaartuvia kuvioita. == Lähteet == Luokka:Fysikaalinen mineralogia
Luther Burden

Luther D. ”Ticky” Burden (28. helmikuuta 1953 Haines City, Florida – 29. lokakuuta 2015 Winston-Salem, Pohjois-Carolina) oli yhdysvaltalainen koripalloilija. MM-pronssia vuonna 1974 voittanut Burden pelasi NBA:ssa kaksi kautta. Burden kuului Yhdysvaltain MM-pronssia Puerto Ricossa 1974 voittaneeseen joukkueeseen.archive.fiba.com Hän teki MM-turnauksessa 182 pistettä (20,2 pistettä/ottelu), joka pysyi Yhdysvaltain maajoukkueen ennätyksenä vuoteen 2010 asti, jolloin sen rikkoi Kevin Durant.http://www.timesunion.com/local/article/Albany-native-and-former-Knick- Ticky-Burden-6597949.php Burden nimettiin turnauksen tähdistöviisikkoon.http://www.usab.com/history/national-team-mens/seventh- world-championship-1974.aspx New York Knicks varasi Burdenin NBA:han 26. vuorolla vuoden 1975 varaustilaisuudessa. Hän pelasi kauden ABA-joukkue Virginia Squiresissa ennen siirtymistään Knicksiin vuosiksi 1976–1978.Basketball-Reference.com Vuonna 1979 Burden tuomittiin aseellisesta ryöstöstä kahdeksi vuodeksi vankilaan. Tuomio kumottiin vuonna 1984, koska poliisi ei ollut saanut käyttöönsä kunnollisia lupia. Vuonna 2010 Burden kertoi haastattelussa joutuneensa kolmen muun miehen lavastamaksi.http://www.journalnow.com/sports/pro_sports/basketball/ticky- burden-dies-at-age/article_30a457e7-245d-5f91-b984-c87cdabf9b1b.html Burden kuoli sairaalassa Pohjois-Carolinan Winston-Salemissa 62-vuotiaana 29. lokakuuta 2015. Hän kärsi viimeiset elinvuotensa terveysongelmista.http://www.nba.com/2015/news/10/29/former-knick-luther- burden-dies-at-62.ap/ == Lähteet == * Ticky Burden NBA & ABA Stats Basketball- Reference.com * Profiili archive.fiba.com === Viitteet === Luokka:Yhdysvaltalaiset koripalloilijat Luokka:Vuonna 1953 syntyneet Luokka:Vuonna 2015 kuolleet
Bill Bridges

William C. ”Bill” Bridges (4. huhtikuuta 1939 Hobbs, New Mexico – 25. syyskuuta 2015 Santa Monica, Kalifornia) oli yhdysvaltalainen koripalloilija. Chicago Packers varasi Bridgesin NBA:han 32. vuorolla vuoden 1961 varaustilaisuudessa. Hän debytoi NBA:ssa vuonna 1963 ja pelasi vuoteen 1971 asti St. Louis / Atlanta Hawksissa, minkä jälkeen hän edusti vielä kolmea muuta NBA-seuraa kunnes lopetti NBA-uransa 13 kauden jälkeen vuonna 1975. Viimeisellä kaudellaan Bridges voitti Golden State Warriorsissa NBA:n mestaruuden. Hän pelasi NBA:n tähdistöottelussa vuosina 1967, 1968 ja 1970, ja vuosina 1969 ja 1970 hänet valittiin sarjan kakkospuolustustähdistöön.Basketball-Reference.com Bridges tunnettiin pituuteensa nähden erinomaisena levypallojen ottajana. Hän kuoli sairaalassa Kalifornian Santa Monicassa 76-vuotiaana 25. syyskuuta 2015. Hän sairasti syöpää.http://www2.kusports.com/news/2015/oct/08/former-ku-basketball-great- bill-bridges-dies- age-7/http://www.kansascity.com/sports/college/big-12/university-of- kansas/article38255103.html#storylink=cpy == Lähteet == * Bill Bridges NBA Stats Basketball-Reference.com * Profiili nba.com === Viitteet === Luokka:Yhdysvaltalaiset koripalloilijat Luokka:Vuonna 1939 syntyneet Luokka:Vuonna 2015 kuolleet
Ranko Žeravica

(valmentajana) Ranko Žeravica (17. marraskuuta 1929 Dragutinovo, Jugoslavian kuningaskunta – lokakuu 2015 Belgrad) oli serbialainen, aikaisemmin jugoslavialainen koripallovalmentaja. Pitkän ja menestyksekkään valmentajanuran tehnyt Žeravica muistetaan etenkin Jugoslavian maajoukkueen päävalmentajana. Jugoslavia voitti Žeravican alaisuudessa olympiakultaa Moskovassa 1980, olympiahopeaa Méxicossa 1968, maailmanmestaruuden Jugoslaviassa 1970, MM-hopeaa vuonna 1967, MM-pronssia 1982 ja EM-hopeaa vuosina 1969 ja 1971. Hän valmensi Jugoslaviaa myös muun muassa Suomen EM- kilpailuissa 1967. Seurajoukkueita valmentaessaan Žeravica voitti Jugoslavian mestaruuden vuonna 1996 ja Korać cupin vuonna 1978.FIBA Hall of Fame Žeravica nimettiin vuonna 2007 FIBA Hall of Fameen. Žeravica kärsi vuosia sydänongelmista, ja hänen kuolemastaan 85-vuotiaana kodissaan Belgradissa uutisoitiin 29. lokakuuta 2015.http://sport.blic.rs/Kosarka/Domaca-kosarka-i- ABA/282161/ODLAZAK-KOSARKASKE-LEGENDE-Preminuo-Ranko-Zeravica == Lähteet == * Ranko Žeravica (Serbia) FIBA Hall of Fame === Viitteet === Luokka:Jugoslavialaiset koripallovalmentajat Luokka:Serbialaiset koripallovalmentajat Luokka:Vuonna 1929 syntyneet Luokka:Vuonna 2015 kuolleet
Vladimír Kobranov

Vladimír Kobranov (4. lokakuuta 1927 Černošice – 25. lokakuuta 2015 Sveitsi) oli tšekkoslovakialainen jääkiekkoilija, olympiamitalisti ja maailman- sekä euroopanmestari. Kobranov edusti Tšekkoslovakian jääkiekkomaajoukkuetta sen saavuttaessa olympiahopeaa Sankt Moritzista 1948 ja maailmanmestaruuden Ruotsista 1949.Olympics at Sports-Reference.com Olympiaturnauksella oli myös MM- ja kummallakin turnauksella EM-arvo. Kobranovin jääkiekkoilijanura päättyi muiden maan maajoukkuekiekkoilijoiden tavoin vuonna 1950, kun maan kommunistihallinto pidätti joukon loikkauksen suunnittelusta ja lähetti Kobranovin pakkotyöhön vuosikausiksi. Kobranovin onnistui myöhemmin loikata Sveitsiin, jossa hän kuoli 88-vuotiaana 25. lokakuuta 2015.http://hokej.cz/zivot-na-tretiny-jako-hokejovy-zapas-odesel-legendarni- vladimir-kobranov/5010903http://cslh.cz/clanek/2368-zemrel-vladimir-kobranov- mistr-sveta-1949.html http://hokej.idnes.cz/vladimir-kobranov-zemrel-hokejove- ms-1949-komuniste-proces- pmb-/reprezentace.aspx?c=A151026_165835_reprezentace_bem == Lähteet == * Vladimír Kobranov Bio, Stats and Results Olympics at Sports-Reference.com === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Jääkiekon maailmanmestarit Luokka:Vuonna 1927 syntyneet Luokka:Vuonna 2015 kuolleet
Eero Harkke

Eero Rudolf Harkke, vuoteen 1934 Holmberg (6. helmikuuta 1907 Turku - 23\. joulukuuta 1978 Turku) oli toinen Tunturi-yrityksen perustajista ja sen pitkäaikainen johtaja, joka sai teollisuusneuvoksen arvonimen. Harkken vanhemmat olivat kauppias August Wilhelm Holmberg ja kauppias Hilda Sofia Johansson ja puoliso vuodesta 1936 Toini Tellervo Dahlberg (s. 1910). Harkken veljekset Eero ja Aarne perustivat Pyöräkellari Oy -nimisen yrityksen 1922 potkukelkkojen valmistamiseksi ja polkupyörien korjaamiseksi ja rakentamiseksi maahan tuoduista osista. Alkujaan High Land -niminen ulkomailta ostettu tuotemerkki suomennettiin Tunturi -merkiksi 1926. Polkupyörien ohella yritys valmisti alkuvuosina muun muassa ruumisvaunuja sekä tavarankuljetus- ja kilpa- ajorattaita ja sota-aikana myös invalidipyöriä, maitorattaita, luistinten teriä ja piikkilankapihtejä. 1950-luvulta alkaen polkupyörien valmistus ja myynti erotetettiin eri yhtiöihin ja myyntiä kehitettiin voimakkaasti niin, että Suomessa oli 1992 yli 350 Tunturi-kauppiasta. Samalla vuosikymmenellä ryhdyttiin valmistamaan mopedeja ja vuonna 1969 kuntopyöriä, joista tuli maailman eniten myyty malli yrityksen satsattua vientiin ja perustettua useita tytäryhtiöitä ulkomaille. Harkken kuoltua 1978 hänen poikansa Esko-Matti Harkke jatkoi isänsä työtä yrityksen toimitusjohtajana. teollisuusneuvoksen arvonimen harkke sai vuonna 1976. Nykyisin Tunturi-Hellberg Oy Ltd. eli entinen Tunturipyörä Oy on sekä polkupyörien että kuntolaitteiden valmistaja, vuodesta 2003 osa alankomaalaista Accell Group -konsernia. ==Lähteet== == Aiheesta muualla == * Tunturipyörä Oy:n pörssihistoriaa (porssitieto.fi) Luokka: Suomalaiset yritysjohtajat Luokka: Suomalaiset elinkeinoelämän vaikuttajat Luokka: Vuonna 1907 syntyneet Luokka: Vuonna 1978 kuolleet
Alex Iwobi

Alex Iwobi (s. 3. toukokuuta 1996 Lagos) on nigerialainen jalkapalloilija. Hän edustaa Englannin Valioliigan Fulhamia pelattuaan aiemmin neljä vuotta Arsenalin edustusjoukkueessa ja neljä vuotta Evertonissa. Pelipaikaltaan Iwobi on vasen laitahyökkääjä. Hän pelaa myös Nigerian maajoukkueessa. == Ura == === Seurajoukkueura === Iwobi edusti Arsenalia vuodesta 2004 alkaen. Kaudeksi 2015–2016 hän nousi mukaan seuran edustusjoukkueeseen. Hän debytoi joukkueen paidassa Englannin valioliigassa lokakuussa 2015 tultuaan vaihdosta kentälle Swansea Cityä vastaan. Hän pelasi kolme ensimmäistä ottelua Arsenalin voittaessa FA Cupin 2017. Hän voitti samana vuonna myös FA Community Shieldin. Hän pelasi 11 ottelua Eurooppa-liigassa kaudella 2018–2019, ja teki maalin tappiollisessa loppuottelussa Chelseaa vastaan. Hän pelasi Arsenalissa neljän kauden aikana 100 valioliigaottelua, joissa teki 11 maalia ja antoi 19 maalisyöttöä. Iwobi siirtyi Valioliigan Evertoniin kesällä 2019 runsaan 30 miljoonan euron siirtosummalla. Hän on kausittain pelannut Valioliigassa 25, 30 ja 28 ottelua sekä kaudella 2022–2023 avauskokoonpanossa Evertonin kaikki 38 ottelua. Maaleja hän on tehnyt neljän kauden aikana yhteensä kuusi. === Maajoukkueura === Iwobi olisi voinut edustaa aikuisten maajoukkuetasolla synnyinmaansa sijaan myös Englantia, jossa hän on asunut pitkään. Hän edustikin Englantia alle 17- ja alle 18-vuotiaissa. Nigerian jalkapallomaajoukkueessa Iwobi teki debyyttinsä lokakuussa 2015 ystävyysottelussa Kongon demokraattista tasavaltaa vastaan. Ensimmäisen Afrikan-mestaruuskilpailujen karsintaottelunsa hän pelasi Egyptiä vastaan maaliskuussa 2016. Ensimmäisen maaottelumaalinsa hän teki MM-karsintaottelussa Sambiaa vastaan lokakuussa 2016. Hän pelasi Nigerian kaikissa kolmessa ottelussa MM-kilpailuissa 2018, kahdessa jälkimmäisessä pelissä tosin vain minuutin kummassakin. Afrikan-mestaruuskilpailuissa 2019 hän pelasi pronssia saaneen Nigerian kaikki seitsemän ottelua ja teki yhden maalin. Tammikuussa 2022 pelatuissa Afrikan-mestaruuskilpailuissa hän pelasi joukkueensa kaikki neljä ottelua mutta vain kerran avauskokoonpanossa, ja tappiollisessa neljännesvälieräottelussa Tunisiaa vastaan hän ehti olla vaihdosta tultuaan kentällä vain seitsemän minuuttia, kun hänet ajettiin punaisella kortilla ulos. Iwobi on lokakuun 2023 loppuun mennessä pelannut 66 miesten maaottelua ja tehnyt niissä kymmenen maalia. == Muuta == Entinen jalkapalloilija Jay-Jay Okocha on Iwobin setä.http://www.arsenal.com/academy/players/alex-iwobi == Lähteet == Luokka:Nigerialaiset jalkapalloilijat Luokka:Vuonna 1996 syntyneet Luokka:Elävät henkilöt
Manduria

Manduria on kaupunki Etelä-Italiassa, Apulian alueella, Taranton maakunnassa. Kaupunki sijaitsee Välimeren läheisyydessä, noin 50 kilometriä Leccestä länteen. Kaupungissa on runsaat 30 000 asukasta. Manduria on tunnettu muun muassa Primitivo di Manduria -viineistä, jotka tehdään Primitivo- eli Zinfandel-rypäleestä. == Lähteet == == Aiheesta muualla == Luokka:Apulian kaupungit Luokka:Taranton maakunnan kunnat
Frank Bagnack

Macky Frank Bagnack Mouegni (s. 7. kesäkuuta 1995 Yaoundé) on kamerunilainen jalkapalloilija, joka edustaa Espanjan Segunda División B:ssä pelaavaa FC Barcelona B:tä. Oikeajalkainen Bagnack on pelipaikaltaan keskuspuolustaja. Hän kuuluu myös Kamerunin jalkapallomaajoukkueeseen. Bagnack siirtyi FC Barcelonaan vuonna 2008. Hän debytoi seuran kakkosjoukkueen paidassa Segunda Divisiónissa kaudella 2012–2013 pelaten yhden ottelun. Kaudella 2013–2014 hän pelasi seuran paidassa 24 ottelua tehden yhden maalin ja kaudella 2014–2015 18 ottelua seuran pudotessa Segunda División B:hen. Bagnack on edustanut Kamerunia alle 20-vuotiaissa. Kamerunin jalkapallomaajoukkueessa hän debytoi tammikuussa 2015 ystävyysottelussa Kongon demokraattista tasavaltaa vastaan. == Lähteet == Luokka:Kamerunilaiset jalkapalloilijat Luokka:Vuonna 1995 syntyneet Luokka:Elävät henkilöt
Krista Gross

Krista Gross (s. 17. joulukuuta 1990 Charlotte, Pohjois-Carolina, Yhdysvallat) on yhdysvaltalais-suomalainen koripalloilija, joka edustaa Ruotsin Damligassa pelaavaa Udominate Basketia ja Suomen naisten koripallomaajoukkuetta. Pelipaikaltaan 183 senttimetriä pitkä Gross on iso laitahyökkääjä.http://basketball.eurobasket.com/player/Krista_Gross/Sweden/Udominate_Basket_Umea/192743?Women=1 Gross pelasi vuosina 2009–2013 Pohjois-Carolinan yliopiston Tar Heels -joukkueessa. Vuosina 2013–2014 hän pelasi italialaisessa Saces Dike Napolissa.http://www.interperformances.com/basket/detail_player_a.php?id=1151 Kaudella 2014–2015 Gross edusti Naisten Korisliigan Tapiolan Honkaa kaksi ottelua ennen loukkaantumistaan.http://www.basket.fi/uutiset/kaikki_uutiset/?x122462=33225641 Elokuussa 2015 Gross teki sopimuksen Ruotsin Damligan Udominate Basketin kanssa. Gross debytoi Suomen koripallomaajoukkueessa toukokuussa 2011 Tanskaa vastaan.http://www.k-ruoka.fi/pirkka-tuotteet/sudennalka/tutustu-sasu-salin- ja-krista-gross/ Grossin isä Elton Gross on yhdysvaltalainen ja äiti Hannele Gross suomalainen. Isä Elton pelasi 80-luvulla neljän kauden ajan I-divisioonassa. Vuonna 2015 Krista Gross esiintyy K-ryhmän mainoksessa yhdessä Sasu Salinin kanssa. == Lähteet == Luokka:Suomalaiset koripalloilijat Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Horner–Wadsworth–Emmons-reaktio

Horner–Wadsworth–Emmons-reaktio on kemiallinen reaktio, jossa fosfonaattiesteri reagoi karbonyyliyhdisteen kanssa muodostaen konjugoituneen alkeenit, joka on konformaatioltaan E-isomeeri. Reaktio on nimetty kehittäjiensä Leopold Hornerin, William Wadsworthin ja William Emmonsin mukaan. ==Reaktion historiaa== Georg Wittig raportoi vuonna 1953 Wittig- reaktion eli reaktion, jossa fosfoniumylidin ja aldehydin tai ketonin välisessä reaktiossa muodostuu alkeeni. Hornerin tutkimusryhmä julkaisi vuonna 1958, että fofonaattistabiloidut karbanionit reagoivat hyvällä saannolla karbonyyliyhdisteiden kanssa alkeeneiksi. Reaktio ei herättänyt suurtakaan kiinnostusta ennen kuin Wadsworth ja Emmons raportoivat vuonna 1961 fosfonaattifunktionaalisuuden sisältävien ketonien ja esterien muodostavan karbonyyliyhdisteiden kanssa selektiivisesti E-alkeeneja. Reaktio tunnetaan nykyään nimen Horner–Wadsworth–Emmons-reaktio lisäksi myös nimillä Horner–Wittig-reaktio, Wittig–Horner-reaktio, Horner–Emmons-reaktio ja Wadsworth–Emmons-reaktio.Gertz I. Likhtenshtein: Stilbenes Synthesis and Applications, Kirk-Othmer Encyclopedia of Chemical Technology, John Wiley & Sons, New York, 2012. Viitattu 1.11.2015 ==Reagenssit ja mekanismi== Horner–Wadsworth–Emmons-reaktiossa käytetään fosfonaattiesterijohdannaisia, joissa on ryhmä, joka kykenee stabiloimaan välivaiheena muodostuvaa karbanionia. tällaisia ovat muun muassa, karbonyyli-, nitriili-, sulfonaatti-, eetteri- ja aminoryhmät. Yleisesti käytettyjä ovat esimerkiksi dimetyylifosfonoasetoni ja trimetyylifosfonoasetaatti. Reaktiomekanismin ensimmäisessä vaiheessa voimakas emäs, kuten natriumhydridi, alkoksidi, DBU tai TBD ottaa vastaan protonin fosfonaattiesteriltä, jolloin muodostuu stabiloitu ylidi (1). Tämä ylidi reagoi karbonyyliyhdisteen (2) kanssa muodostaen välivaiheen 3, joka syklisoituu neljänatomisen renkaan sisältäväksi oksafosfetaaniksi. Tämä välituote hajoaa alkeeniksi ja fosfaattiesteriksi. Horner–Wadsworth–Emmons-reaktion mekanismi muistuttaa siis huomattavasti Wittig-reaktiota. Reaktiossa muodostuu E-alkeeni (5), koska siihen johtava rengasrakenteinen välituote on hajoaa nopeammin ja välituotteet ovat kemiallisessa tasapainossa. : ==Lähteet== Luokka:Orgaaniset reaktiot
Mateo

Mateo Míguez Adán (usein vain Mateo, s. 11. toukokuuta 1987 Redondela, Espanja) on espanjalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan hyökkäävä keskikenttäpelaaja. Mateo on Celta Vigon kasvatti. Hän pelasi seuran kakkosjoukkueessa vuosina 2006–2011 114 ottelua, tehden 20 maalia. Seuran edustusjoukkueessa Segunda Divisiónissa Mateo pelasi vuosina 2010–2011 kolme ottelua. Vuosina 2011–2013 Mateo edusti SD Ponferradinaa, joka pelasi Segunda División ja Segunda División B:ssä. Otteluita kertyi 21 ja maaleja viisi. Vuonna 2013 hän pelasi myös Segunda División B:n CD Guadalajarassa. Kauden 2014–2015 Mateo edusti saman sarjan Coruxo FC:tä tehden 37 ottelussa seitsemän maalia. Toukokuussa 2015 Mateo siirtyi Ykkösen PK-35 Vantaaseen. Hän pelasi kauden aikana 22 ottelua ja teki seitsemän maalia, kun PK-35 nousi liigakarsintojen kautta Veikkausliigaan. Mateo teki pääsarjadebyyttinsä huhtikuussa 2016 HIFK:ta vastaan. ==Lähteet== Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Raimo Jokisalmi

Raimo Juhani Jokisalmi (s. 29. joulukuuta 1947 Kiuruvesi) on suomalainen muusikko, toimittaja ja kirjailija. Jokisalmen vanhemmat olivat maanviljelijä Toivo Jokisalmi ja emäntä Hilma Jokisalmi o.s. Huuskonen. Hän asunut Iisalmessa 1975–2001 ja Kiuruvedellä vuodesta 2001 alkaen.Pohjoissavolaisen kaunokirjallisuuden bibliografia : Raimo Jokisalmi Jokisalmi hankki ensimmäisen haitarinsa 1964 ja vuonna 1968 hän perusti oman yhtyeen nimeltä Raimo Salmen yhtye. Yhtye teki esiintymiskeikkoja vuoteen 1972 saakka jolloin Jokisalmi ryhtyi ammattimaiseksi ravintolamuusikoksi instrumentteinaan haitari ja vuodesta 1973 alkaen myös sähköurut. Jokisalmi toimi ravintolamuusikkona aina 1980-luvun alkuun saakka ja tämän jälkeenkin hän on jatkanut esiintymistä eri yhtyeissä.Ylä-Savon Veteraanimuusikot: Raimo Jokisalmi Jokisalmi on toiminut vuodesta 1983 alkaen kansalaisopiston tuntiopettajana ja vuodesta 1984 alkaen hän on ollut myös freelance-toimittajana eri lehdissä. Jokisalmi on julkaissut useita kirjoja. Hän on muun muassa tutkinut kirjailija Kalle Päätalon Iijoki-sarjan teosten tapahtumien ja henkilöiden taustoja kirjassaan Jokijärven rannalta : tuokiokuvia Päätalon Iijoki-sarjan vaiheilta.Jokijärven rannalta-kirjan esittely Myllylahden sivuilla == Teoksia == * Jokijärven rannalta : tuokiokuvia Päätalon Iijoki-sarjan vaiheilta. Myllylahti, Suomussalmi 2005, 2012 * Mauri Sariola : aika velikulta ; kirj. Ritva Sarkola ja Raimo Jokisalmi. Myllylahti, Suomussalmi 2005 * Outsiderin kirja : Aarne Haapakosken elämäkerta. Apali, Tampere 2007 * Elmer Saastamoisen sota : konekiväärillä ja hanurilla. Kirja Kerrallaan, Helsinki 2008 * Soita, pelimanni! : kiuruvetisiä muusikkoja, soittajia ja pelimanneja. Omakustanne, Kiuruvesi 2010 * Soita, pelimanni! : kiuruvetisiä muusikkoja, soittajia ja pelimanneja 2. Omakustanne, Kiuruvesi 2012 * Pirun portaat : Mauri Sariola -seura ry:n kirjoittajamaraton : käynnistynyt 11.11.1997 ; kirjoittajat Raimo Jokisalmi ym. Kirjakenno, Helsinki 2013 * Ihmisiä Iijokisarjassa. Kirjakenno, Helsinki 2015 (tulossa) == Toimitustöitä == * Timo Kärkkäinen : sahan patruuna ja upseeri ; toimittanut Raimo Jokisalmi ; kuvat Aarne Leväsalmi ym. Kiuruveden sanomalehti, Kiuruvesi 2003 * Pentti Lahnala : Sotamies Pentti : muistelmia jatkosodan ajalta. Pentti Lahnala, Petäjävesi 2013 * Risto Kärkkäinen : Pitkäjärven talon mäkiset vaiheet ; toimittanut Raimo Jokisalmi. Risto Kärkkäinen, Kontiomäki 2014 == Palkinnot == * Kiuruveden kaupungin kulttuuripalkinto 2012 Jokisalmelle kulttuuripalkinto, Kiuruvesi-lehti 12.12.2012 == Lähteet == Luokka:Suomalaiset muusikot Luokka:Suomalaiset toimittajat Luokka:Suomalaiset tietokirjailijat Luokka:Vuonna 1947 syntyneet Luokka:Elävät henkilöt
Vihollinen

Vihollinen on vihamies tai vastustaja, henkilö, joka on vihan, kaunan tai vihamielisyyden kohteena. Myös valtiota tai kansaa voidaan kutsua viholliseksi, jos siihen ollaan vihamielisessä suhteessa tai sitä vastaan soditaan. Viholliseksi voidaan lisäksi kutsua jotain tuhoisasti vaikuttava tekijää, esimerkiksi ”Kuivuus on Afrikan pahimpia vihollisia”. == Lähteet == Luokka:Ihmissuhteet Luokka:Sodankäynti
Falangi (täsmennyssivu)

Falangi voi tarkoittaa ainakin seuraavia: *falangi, keihäsmiesten taistelumuodostelma antiikin Kreikassa *falangi, nimitys sormien ja varpaiden luille *falangi, vertauskuvallinen nimitys poliittisen liikkeen sisällä toimivasta yhtenäisestä ryhmästä *Falangi (myös Espanjan falangi tai falangistipuolue, Falange Española), Espanjassa toiminut puolue, vuosina 1939–1975 ainoa sallittu puolue *falangistipuolue (myös Falangi, Kataeb), Libanonissa toimiva puolue, vaikutusvaltainen Libanonin sisällissodan aikana *falangi, sosialisti Charles Fourierin suunnitteleman falanstereihin perustuvan utopiayhteiskunnan osuuskunnallinen perusyksikkö
Al-Bahr al-Ahmar (Egypti)

Al-Bahr al-Ahmar (, Muḥāfaẓat el Baḥr el Aḥmar) on yksi Egyptin kuvernementeista. Se sijaitsee Niilin ja Punaisenmeren välissä maan kaakkoisosassa. Kuvernementin pääkaupunki on Hurghada. Alueen pinta-ala on 203 685 km². Luokka:Egyptin kuvernementit
Siestijärvi

Siestijärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Siestijärvi on osa Kyrösjärven lähialuetta. == Maantietoa == Järvi on 400 metriä pitkä, 150 metriä leveä ja sen pinta-ala on 3,8 hehtaaria. Järvi sijaitsee maaston painaumassa ja on kahden välissä. Siihen laskee kaksi pelto- ja metsäojaa. Järven laskuoja lähtee sen itäpäästä ja se yhtyy parin sadan metrin päässä valtaojaan, joka laskee 900 metrin päässä Kyrösjärven Kelminselässä olevaan Anjalanperään. Järvelle on rakennettu vain yksi vapaa- ajan asunto. Sinne pääsee järven ohi kulkevalta kylätieltä, joka erkanee Kilvakkalassa seututieltä 261. == Lähteet == Luokka:Kyrösjärven lähialue Luokka:Ikaalisten järvet
Kotkatjärvi (Ikaalinen)

Kotkatjärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kotkatjärvi on osa Kyrösjärven lähialuetta. == Maantietoa == Järvi on 400 metriä pitkä, alle 100 metriä leveä ja sen pinta-ala on 2,1 hehtaaria. Järven rannat ovat avosuota, joka rajautuu vain rantojen läheisyyteen. Ympäröivistä metsistä laskee järveen metsä- ja suo-ojia. Sen laskuoja lähteen pohjoispäästä ja se laskee 1,8 kilometriä Kyrösjärven Kelminselässä olevaan Kotkatpohjaan. Järvi on rakentamaton ja sen ohi kulkee metsäautotie, jolle pääsee Ikaalisten keskustasta ja valtatieltä 3. == Lähteet == Luokka:Kyrösjärven lähialue Luokka:Ikaalisten järvet
Paavo Kainulainen

Paavo Kainulainen (6. huhtikuuta 1924 Sonkajärvi – 11. lokakuuta 1982 Trelleborg, Ruotsi) oli suomalainen toimittaja ja kirjailija. Hän käytti nimimerkkejä Pura ja Uutelan Ville. Kainulaisen vanhemmat olivat maanviljelijä Otto Kainulainen ja emäntä Hanna Huttunen. Hän kävi Seppälän maanmieskoulun. Kainulaisen seikkalukirja Orinoco kertoi hänen vuonna 1949 tekemästään seitsemän kuukautta kestäneestä kalastusmatkasta Venezuelan Orinoco- joelle.Anneli Tikkanen-Rózsa : Ruotsinsuomalaisten kirjoittama omaelämäkerrallinen kirjallisuus luku 3.5. Koettu seikkailu aiheena == Teoksia == * Orinoco : romaani. Finn-Kirja, Tukholma 1978 == Lähteet == Luokka:Suomalaiset toimittajat Luokka:Suomalaiset kirjailijat Luokka:Ruotsinsuomalaiset henkilöt Luokka:Vuonna 1924 syntyneet Luokka:Vuonna 1982 kuolleet
Miikka Häkkinen

Miikka Häkkinen (s. 18. maaliskuuta 1984 Helsinki) on suomalainen jalkapallomaalivahti, joka edustaa Kakkosessa pelaavaa Käpylän Palloa. Häkkinen on Helsingin Jalkapalloklubin kasvatti. Kausina 2003 ja 2004 hän pelasi HJK:n A-junioreissa ja Kakkosessa yhteistyöseura FCK Salamoissa. Kaudeksi 2005 Häkkinen siirtyi Ykkösessä pelanneeseen FC Honkaan. Hän ei kuitenkaan päässyt pelaamaan sarjaotteluissa ja vietti osan kaudesta lainalla Kakkosessa FCK Salamoiden riveissä. Vuonna 2006 hän teki sopimuksen saman sarjatason Käpylän Palloon. KäPa nousi Ykköseen kaudeksi 2008 ja Häkkinen teki ensiesiintymisensä toiseksi korkeimmalla sarjatasolla. Kaudesta 2009 lähtien Häkkinen on edustanut PK-35 Vantaata. Hän on pelannut joukkueessa kaikkiaan seitsemän kautta Ykkösessä ja kauden 2015 päätteeksi oli nostamassa sitä Veikkausliigaan voittamalla FC KTP:n liigakarsinnassa. Häkkinen on toiminut vuodesta 2009 lähtien Helsinki Cupin turnausassistenttina. ==Lähteet== Luokka:Suomalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Irpinian–Basilicatan maanjäristys 1694

Irpinian–Basilicatan maanjäristys tapahtui 8. syyskuuta 1694 silloisessa Napolin kuningaskunnassa, joka on nykyään Italiaa. Se tuhosi täysin 14 kaupunkia ja useita muita kärsi pienempiä vahinkoja. Kuolonuhreja oli ainakin 6 000\. == Lähteet == Luokka:Maanjäristykset Italiassa Luokka:1600-luvun maanjäristykset Luokka:1694
The Gamechangers

The Gamechangers on BBC:n tuottama dokumentinomainen draamaelokuva, joka kertoo Grand Theft Auto -pelisarjan kehityksestä ja pelisarjaan liittyvistä oikeustapauksista. == Aiheesta muualla == * * * Luokka:Vuoden 2015 dokumenttielokuvat Luokka:Vuoden 2015 brittiläiset elokuvat Luokka:Brittiläiset dokumenttielokuvat
Ed Kastelic

Edward Kastelic (s. 29. tammikuuta 1964 Toronto, Ontario, Kanada) on entinen kadalais-slovenialainen jääkiekkoilija. Kastelic pelasi urallaan 220 ottelu NHL:ssä edustaen Washington Capitalsia ja Hartford Whalersia. Kastelic muistetaan fyysisenä pelaajana, joka tappeli useasti uransa aikana. EliteProspects.com HockeyFights.com == Lähteet == * * * === Viitteet === Luokka: Elävät henkilöt Luokka: Kanadalaiset jääkiekkoilijat Luokka: Slovenialaiset jääkiekkoilijat Luokka:Washington Capitalsin varaamat pelaajat Luokka: Vuonna 1964 syntyneet
Shangluo

Shangluo (, pinyin: Shāngluò Shì) on prefektuuritason kaupunki Kiinan Shaanxin maakunnan kaakkoisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Xi'anista kaakkoon. Prefektuurin pinta-ala on 19 292 neliökilometriä ja väkiluku 2,34 miljoonaa (2010). == Hallinnollinen jako == Piirikuntatasolla prefektuuri jaetaan 7 osaan seuraavasti: ; Kaupunkipiirit (1) * 1. Shangzhou (商州区), 531 696 as. ; Piirikunnat (6) * 2. Luonan (洛南县), 441 613 as. * 3. Danfeng (丹凤县), 295 349 as. * 4. Shangnan (商南县), 221 569 as. * 5. Shanyang (山阳县), 422 255 as. * 6. Zhen'an (镇安县), 275 862 as. * 7. Zhashui (柞水县), 153 398 as. Shangluo landscape south.jpg|Maisemaa Shangluossa. == Lähteet == == Aiheesta muualla == * Shangluo Travel Guide (travelchinaguide.com) Luokka:Shaanxin kaupungit Luokka:Shaanxin prefektuurit
Vähä Särkijärvi (Ikaalinen)

Vähä Särkijärvi on Pirkanmaalla Ikaalisissa Särkiperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Vähä Särkijärvi on osa Kyrösjärven lähialuetta. == Maantietoa == Vähä Särkijärvi on lähes umpeen soistunut järvi, jonka suoalueen pituus on 600 metriä ja leveys 350 metriä. Avoveden pituus on 300 metriä, leveys 200 metriä ja sen pinta-ala on 8,6 hehtaaria. Suoalueelle laskee ympäröivistä metsistä suo-ojia. Läheisiltä kolmelta maatilalta on osa pelloista muutettu niityiksi ja myös niiltä laskee muutama oja suohon. Järven laskuoja lähtee etelään kaivettua ojaa myöten ja seuraa 9 kilometriä valtaojaa myöten Kyrösjärven Kovelahteen. Ojan nimi on alajuoksulla Tuhkurinoja. Ojan varrella sijaitsee noin 2 kilometriä Vähä Särkijärvestä alaspäin Iso Särkijärvi, jonka nykyinen situus on vain 100 metriä. Vähä särkijärven rannalla ei ole rakennuksia. == Historiaa == Ikaalisten pitäjänkartassa Vähä Särkijärvi on piirretty erimuotoiseksi kuin se on nykyisissä kartoissa. Pitäjänkartassa järvi on iso ja siinä se on muodoltaan kuin taivutettu makkara. Järven muoto muistuttaa nykyjärveä ympäröivää suota, joka on samalla tavalla taipuneen muotoinen. Nykykjärvi on sen sijaa aivan erimuotoinen. Järven vedenpintaa on ilmeisesti laskettu jossakin vaiheessa. Yksi vaihtoehto on, että se laskettiin samalla kertaa Iso Särkijärven kanssa. == Lähteet == Luokka:Kyrösjärven lähialue Luokka:Ikaalisten järvet
Taivallahti (Ikaalinen)

Taivallahti on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Taivallahti on osa Kyrösjärven lähialuetta. == Maantietoa == Järvi on 950 metriä pitkä, 250 metriä leveä ja sen pinta-ala on 13 hehtaaria. Se sijaitsee pelto- ja metsämaastossa olevassa laaksossa ja se on yhteydessä Kyrösjärveen yhdystien 13259 alla olevan kapeikon kautta. Kapeikkoa voidaan luonnehtia salmeksi, sillä järvi oli ennen 1800-luvulla suoritettuja järvenlaskuja Kyrösjärven lahti. Siihen laskee kaksi ojaa. Rannan tuntumassa on kiinteitä tiloja ja toistakymmentä vapaa-ajan asuntoa. Niille johtaa yksityiset tiet, joille pääsee yhdystieltä. Valtatie 3 ohittaa alueen 1,5 kilometrin päässä. Järvi on luodattu ja sen suurin syvyys on noin 5 metriä. == Lähteet == Luokka:Kyrösjärven lähialue Luokka:Ikaalisten järvet